Geplaas deur	Sophia Kapp Dinsdag 08 Desember 2015
Oor die tussen(in)klank in Afrikaans
In Germaanse tale soos Afrikaans en Nederlands is die proses van samestelling besonder produktief en algemeen om nuwe woorde te vorm. Dink byvoorbeeld aan woorde soos duifdak(‘die dak by my huis waarop die duiwe graag sit’), of orgideëoorplanting (‘die jaarlikse proses om my orgideë oor te plant in ander houers’). En natuurlik kan samestelling rekursief (herhaaldelik) toegepas word in Afrikaans om woorde soos duiwedakskoonmaakprosesbeplanning te maak (al gebeur dit nie baie nie).
In sommige samestellings kom daar ŉ sogenaamde valensiemorfeem (ook genoem ŉ tussenklankofinterfiks) voor, soos die -e-tussen eend en dam in eendedam en die -s-tussen handel en ooreenkoms in handelsooreenkoms. Wat is die nut en doel van hierdie tussenklanke? Is daar ŉ verskil tussen eenddam en eendedam? En kan ons praat van ŉ handelooreenkoms, of moet dit handelsooreenkoms wees? Is daardie -s- regtig noodsaaklik?
Op die oomblik doen ek navorsing oor die valensiemorfeem en spesifiek of dit nog produktief gebruik word in Afrikaans wanneer samestellings gevorm word. Ek het groot asseblief tien minute van jou tyd nodig om my te help om ŉ vraelys in te vul. Jy hoef niks te skryf nie – dis alles net veelkeusevrae.
By voorbaat dankie vir jou hulp!
Lees 1312 tye	Laaste modifikasie op Maandag 11 Januarie 2016 06:20
Meer in hierdie kategorie: « Prince Albert Leesfees	Afrikaans vir Almal »
Kommentaarskakel	 Donderdag 10 Desember 2015 09:26	geplaas deur	HENK VILJOEN
Gaaf om Benito se naam te sien. OudKempie en oudleerling van my en my vrou.
Trots op jou Benito.